
REPUBLIKA HRVATSKA
TRGOVAČKI SUD U ZADRU
Zadar, Dr. Franje Tuđmana 35						


R E P U B L I K A  H R V A T S K A 

R J E Š E N J E

	Trgovački sud u Zadru, po sutkinji Tini Grgas, u postupku sklapanja predstečajne nagodbe nad dužnikom SAS-VEKTOR d.d., Poličnik (Općina Poličnik), Poslovna zona Grabi, OIB: 75167549515, kojeg zastupaju  punomoćnici-odvjetnici u Odvjetničkom društvu  Franko Kotlar, Ana Vidov i partneri d.o.o., Zadar, odlučujući o prijedlogu vjerovnika IND-EKO d.o.o., Rijeka, Korzo 40/2, OIB: 60067885527 od 4. rujna 2017. za ispravak rješenja ovoga suda posl. br. gornji od 9. srpnja 2015., 19. rujna 2017. 

r i j e š i o   j e

I. Ispravlja se rješenje ovoga suda poslovni broj 3. Stpn-25/15-17 od 9. srpnja 2015. kojim je odobreno sklapanje predstečajne nagodbe nad uvodno označenim predstečajnim dužnikom na način da u točki II./46. izreke i odlomku 2/retku 15 obrazloženja istog, umjesto pogrešnog naziva vjerovnika IND EKO d.o.o., sada stoji ispravan naziv IND-EKO d.o.o.

II. U preostalom dijelu, rješenje ovoga suda poslovni broj 3. Stpn-25/15-17 od 9. srpnja 2015. ostaje neizmijenjeno.  

Obrazloženje

	Rješenjem ovog suda poslovni broj 3. Stpn-25/15-17 od 9. srpnja 2015. koje je postalo pravomoćno 31. srpnja 2015., odobreno je sklapanje predstečajne nagodbe nad uvodno označenim predstečajnim dužnikom. 
	Vjerovnik IND-EKO d.o.o., Rijeka je podneskom od 4. rujna 2017. obavijestio ovaj sud da mu je Financijska agencija u postupku provedbe ovrhe na novčanim sredstvima predstečajnog dužnika pokrenutom na temelju predmetnog rješenja vratila isto kao osnovu za plaćanje po kojoj ne može postupiti budući je u točki II./46. izreke rješenja, naziv ovog  vjerovnika pogrešno označen kao IND EKO d.o.o., umjesto IND-EKO d.o.o. predlažući ispravak istog u označenom dijelu. 
	Odredbom čl. 342. Zakona o parničnom postupku (Narodne novine broj 25/13 i 89/14- u nastavku teksta: ZPP) koja se na odgovarajući način primjenjuje i u predmetnom predstečajnom postupku, propisano je da će pogreške u imenima i brojevima, i druge očite pogreške u pisanju i računanju, ispraviti sudac pojedinac u svako doba.  
	Prijedlog predlagatelja je osnovan. 
		Naime, uspoređujući podatke sadržane u važećem izvatku iz sudskog registra za navedenog vjerovnika s njegovim podacima sadržanima u navedenom rješenju ovoga suda, utvrđeno je da je u točki II./46. izreke,  kao i drugom odlomku obrazloženja istog,  naziv ovog vjerovnika očitom omaškom u pisanju pogrešno označen kao IND EKO d.o.o., Rijeka, umjesto ispravno IND-EKO d.o.o., Rijeka. 
	Slijedom navedenog, predmetno rješenje je u navedenom dijelu trebalo ispraviti zbog čega je primjenom odredbe čl. 342. ZPP-a donesena kao u točki I. i II. izreke ovog rješenja.


U Zadru 19. rujna 2017. 


Sutkinja:
[bookmark: _GoBack]Tina Grgas


UPUTA O PRAVNOM LIJEKU: 
Protiv ovog rješenja dopuštena je žalba u roku od 8 dana od dostave istog. Žalba se podnosi u tri istovjetna  primjerka putem ovog suda, a o istoj odlučuje Visoki trgovački sud Republike Hrvatske u Zagrebu.


Dostaviti: 
Vjerovniku IND-EKO d.o.o., Rijeka, Korzo 40/2, 51000 Rijeka, osobno  
Financijskoj agenciji, Regionalnom centru Zagreb, Nagodbenom vijeću HR01, osobno  
Ostalim sudionicima postupka putem e-Oglasne ploče suda









